“ภูเก็ต บีช เฟสติวัล 2022” ยกระดับการแข่งขันกีฬาของไทย ดึงดูดนักท่องเที่ยว 23-28 สิงหาคมนี้
กอล์ฟ ไทย ซีเนียร์ ทัวร์ 2022 เก็บคะแนนสะสม ออเดอร์ ออฟ เมอริท รายการที่ 4 ที่สนามภูเก็ต คันทรี คลับ แข่ง 3 วัน 54 หลุม ธรรมนูญ ศรีโรจน์ ทำผลงานวันสุดท้าย 8 อันเดอร์ สกอร์รวม 13 อันเดอร์พาร์ 203 เท่ากับสมบูรณ์? ลีลาฐิติกุล ต้องตัดสินด้วยการดวลเพลย์ออฟ ซึ่งธรรมนูญ พลาดออกเขตการเล่น หรือโอบี ขณะที่โปรสมบูรณ์ วัย 52 ปีได้เปรียบกว่ามากแค่เซฟพาร์คว้าแชมป์แรกพร้อมเงินรางวัล 240,000 บาท ส่วนโปรมดแดง ธรรมนูญ ได้ปลอบใจ 135,000 บาท และอันดับ 3 อุดร ดวงเดชา แพ้แชมป์สโตรคเดียวได้เงินรางวัล 88,000 บาททางด้านกอล์ฟอาชีพสตรีร “เอสเอที-ทีดับเบิ้ลยูที โอเพ่น” สนามที่ 6 ชิงเงินรางวัลรวม 2 ล้าน 5 แสนบาท ที่พานอราม่า กอล์ฟ แอนด์ คันทรี่คลับ จังหวัดนครราชสีมา โปรออม สุภมาส แสงจันทร์ จบสองวันแซงขึ้นนำที่ 4 อันเดอร์พาร์ 140 โดยมีโปรกล้วย-กุสุมา มีชัย ตามหลัง 3 สโตรค ลุ้นแชมป์กันวันสุดท้ายนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า ได้มอบหมายให้การกีฬาแห่งประเทศไทย กองทุนพัฒนาการกีฬาแห่งชาติ และการท่องเที่ยวแห่งประเทศไทย ร่วมกับสมาคมกีฬาแห่งจังหวัดภูเก็ต และสมาคมกีฬากระดานโต้คลื่นแห่งประเทศไทย จัดงาน “ภูเก็ต บีช เฟสติวัล 2022” ระหว่างวันที่ 23-28 สิงหาคม 2565 ที่หาดกะตะ เป็นกิจกรรมที่ผสมผสานการแข่งขันกีฬาเซิร์ฟ และกิจกรรมไลฟ์สไตล์เข้าไว้ด้วยกัน เป็นการยกระดับการแข่งขันกีฬาของไทย และดึงดูดนักท่องเที่ยวจากทั่วโลกเดินทางสู่จังหวัดภูเก็ต นอกจากนี้ ยังมีการอบรมทักษะการช่วยชีวิตทางน้ำ ในวันที่ 29 สิงหาคม-2 กันยายน 2565 และอบรมผู้ฝึกสอนกีฬากระดานโต้คลื่น ในวันที่ 3-5 กันยายน 2565 อีกด้วยสมาคมกีฬาจักรยานแห่งประเทศไทย เตรียมความพร้อมก่อนเการแข่งขันกีฬาซีเกมส์ ครั้งที่ 32 ที่ประเทศกัมพูชา,เอเชียนเกมส์ ครั้งที่ 19 ที่สาธารณรัฐประชาชนจีน และเก็บคะแนนสะสมคัดเลือกโอลิมปิกเกมส์ 2024 กรุงปารีส โดยมีโปรแกรมแข่งขันระดับนานาชาติตั้งแต่เดือนสิงหาคม ไปจนถึงเดือนตุลาคม รวมทั้งสิ้น 10 รายการ ประเดิมด้วยส่ง 13 นักกีฬาเข้าร่วมการแข่งขันบีเอ็มเอ็กซ์ชิงแชมป์เอเชีย วันที่ 20-21 สิงหาคม ที่เมืองนิไล ประเทศมาเลเซีย และเตรียมเป็นเจ้าภาพจัดการแข่งขันประเภทลู่นานาชาติ “แทร็ก เอเชีย คัพ 2022” ฉลองครบรอบ 62 ปี สมาคมกีฬาจักรยานแห่งประเทศไทยฯ ระหว่างวันที่ 26-30 สิงหาคม ที่เวลโลโดรม สนามกีฬาแห่งที่ 2 โรงเรียนกีฬาจังหวัดสุพรรณบุรี ซึ่งมีนักปั่นระดับโลกร่วมชิงชัยจำนวนมากมวยไฟต์พิเศษ เอ็กซิบิชั่น คิกบ็อกซิ่งแมทช์ ‘เลเจนด์ออฟราชดำเนิน’ บัวขาว บัญชาเมฆ วัย 40 ปี เจอกับ โคตะ มิอุระ นักมวยวัย 20 ปีจากญี่ปุ่น ชกแบบไม่มีผลการตัดสิน เน้นการสาธิตและอธิบายความแตกต่างระหว่างมวยไทยกับคิกบ็อกซิ่ง ล่าสุดทั้งคู่เปิดเผยว่าจะทำอย่างเต็มที่เพื่อไม่ให้ทุกคนผิดหวัง ก่อนขึ้นสังเวียนในวันนี้ เวลา 22.00 น. ถ่ายทอดสดทางช่องเวิร์คพอยท์ 23 ตั้งแต่เวลา 21.15 น.